Þeir Þórður , Tómas og Ólafur Magg héldu utan um kennsluna , en fengu til liðs við sig Viktor , Védísi , Margréti og Birgi . Meðal annars er einn af nýliðum sveitarinnar með þjálfaðan leitarhund og önnur að vinna í þjálfun síns hundar . Fallhlífastökkvararnir okkar stukku úr vél Landhelgisgæslunnar , TF-SIF , í gær en æfingin gekk út á að koma farþegum og áhöfn skemmtiferðaskipsins Arctic Victory til bjargar , en skipið hafði strandað og eldur kviknað í því við Grænlandsstrendur . Þurfti að koma 200 farþegum og 48 manna áhöfn til bjargar eftir að neyðarkall var sent í kjölfar strands og eldsvoða . Flugvélin flaug með sjö fallhlífastökkvara frá flugbjörgunarsveitinni á svæðið og stukku þeir út yfir eyjuna Ella . Fimm stukku úr 4.000 fetum og tveir úr 1.000 fetum . Einnig var ýmsum björgunarbúnaði , tjöldum og vistum fyrir aðhlynningarstöð , kastað út í 300 fetum . Gekk aðgerðin vel , að því er segir í tilkynningu frá Gæslunni . Sjö félagar úr fallhlífahóp Flugbjörgunarsveitarinnar taka þátt í björgunaræfingu á Grænlandi í dag og á næstu dögum , en þeir héldu af stað rétt í þessu áleiðist til Grænlands . Björgunaræfingin er samstarfsverkefni þjóða Norðurheimsskautsráðsins og miðar að því að samþætta ólíkar björgunareiningar frá löndum þess . Fyrir hönd Íslands taka þátt Landhelgisgæslan , nokkrar einingar Landsbjargar , Slökkvilið höfuðborgarsvæðisins og Almannavarnir . Æfingin er sett upp þannig að skemmtiferðaskip með um eitt þúsund farþega brennur og sekkur við Ella eyju . Viðbragðsaðilar þurfa að staðsetja skipið , slökkva elda og flytja sjúklinga og skipbrotsmenn til Reykjavíkur . Hlutverk Flugbjörgunarsveitarinnar er að senda 7 fallhlífastökkvara með flugvél Landhelgisgæslunnar til aðstoðar . Þeir munu stökkva með tjöld og vistir til þess að setja upp aðhlynningarstöð á eyjunni og sinna skyndihjálp . Fimmtudagskvöldið 28/2 2013 heimsótti fjallasvið FBSR klifurvegginn í húsi Hjálparsveitar Skáta í Reykjavík . Þar tók Danni Landnemi á móti okkur og kunnum við honum bestu þakkir fyrir . Í klifurvegg HSSR er hægt að æfa sig í leiðsluklifri og einnig hafa verið settar upp nokkrar „ drytool “ leiðir sem klifraðar eru með ísöxum . Einstaklega vel heppnað æfingakvöld hjá Fjallasviði . Þegar þetta er skrifað eru 66 klukkustundir þar til afmælisæfing Flugbjörgunarsveitarinnar , Rauði Október II hefst og undirbúningur á lokastigi . Alls hafa á fjórða hundrað þáttakendur boðað sig til leiks svo að ljóst er að yfir 500 björgunarmenn verða samankomnir á æfingunni næsta laugardag . Upplýsingamöppum um æfinguna verður dreift til sveita á höfuðarborgarsvæðinu næstkomandi föstudag en aðrar sveitir fá þær afhentar við komu á laugardagsmorgun . 06:00 Æfing hefst , hópar með möppur tilkynna sig inn og fá verkefni . Hópar utan af landi mæta í hús FBSR , fá verkefni og möppur . 17:00 - 20:00 Grillveisla í boði FBSR við hús sveitarinnar 17:00 - 20.00 Sundlaugarferð í Laugardalslaugina í boði FBSR og ÍTR 20:00 Dagskrá og æfingu lýkur formlega Allar nánari upplýsingar fást hjá æfingastjóra , Jónasi Guðmundssyni í síma 897-1757 . Nú eru aðeins fjórir dag í eitt stærsta verkefni sem FBSR hefur staðið fyrir í fjölda ára , afmælisæfinguna Rauði Október II en hún fer fram næstkomandi laugardag . Alls hafa rúmlega 300 björgunarmenn tilkynnt um þáttöku en auk þeirra eru um 100 sjúklingar og annað eins af flubbum við umsjón æfingarinnar . Þeir flubbar sem ennþá eru verkefnalausir hafði samband við [ email protected ] ! Sveitin hélt útkallsæfingu laugardaginn 28. nóvember . Útkallsæfingar eru eins og margir kannast við haldnar einu sinni í mánuði , ýmist sem kvöldæfingar á virkum dögum eða lengri æfingar á frídegi . Að þessu sinni var kallað út að tveir hellamenn hefðu ekki skilað sér síðan kvöldið áður . Bíll þeirra var þegar fundinn við Breiðabliksskálann í Bláfjöllum . Það leið ekki á löngu áður en björgunarmenn fundu hellamennina í Djúphelli . Annar var skriðinn inn í þröngan botn og áttavilltur , hinn var í sjálfheldu á syllu nokkru fyrir ofan hellisgólfið . Í gær 1. október var fyrsta útkallsæfing vetrarins haldin . Útkallið barst 19:15 og allir voru komnir aftur í hús kl. 22 . Almenn ánægja var með þetta nýja æfingafyrirkomulag og þó allt hafi gengið í meginatriðum vel fann hópurinn hvað mætti gera betur . Yfir 20 Flubbar tóku þátt í æfingunni á FBSR - 1 , FBSR - 3 , FBSR - 4 og FBSR - 5 . Ein útkallsæfing verður í mánuði í allan vetur og eru þær opnar öllum Flubbum , enda ekki hugsaðar fyrir staka sérhæfða hópa , heldur sveitina sem eina samvinnuheild . Fimmtudaginn 1. október verður fyrsta Flugbjörgunarsveitaræfing vetrarins . Æfingastjóri skipuleggur sveitaræfingar og í þeim verða verkefni við allra hæfi . Sveitaræfingarnar verða haldnar reglulega í vetur og eru nauðsynlegur þáttur í að efla liðsheild , hæfni og traust félaga .